Ο **Μιχάλης Σηφάκης** (Ηράκλειο Κρήτης, 9 Σεπτεμβρίου 1984) είναι Έλληνας πρώην διεθνής τερματοφύλακας.

Συλλογική καριέρα
-----------------

### Σε συλλογικό επίπεδο

Ξεκίνησε το ποδόσφαιρο σε ηλικία 9 ετών στον Ατσαλένιο Ηρακλείου. Το 1999 πήρε μεταγραφή στη μεγαλύτερη ομάδα της Κρήτης, τον ΟΦΗ, στον οποίο τα πρώτα χρόνια αγωνιζόταν με τη δεύτερη ομάδα. Το 2002 υπέγραψε επαγγελματικό συμβόλαιο με τον ΟΦΗ, στον οποίο παρέμεινε μέχρι το 2007. Στα χρόνια αυτά υπερασπίστηκε την εστία της ομάδας 112 φορές σε πρωτάθλημα και κύπελλο.

Το 2007 ο Ολυμπιακός Πειραιώς τον απέκτησε για έναν χρόνο με τη μορφή δανεισμού, ως δεύτερο τερματοφύλακα, πίσω από τον Αντώνη Νικοπολίδη.

Επόμενος σταθμός στην καριέρα του ήταν ο Άρης Θεσσαλονίκης. Το 2008 η ομάδα της Θεσσαλονίκης τον απέκτησε από τον ΟΦΗ με κανονική μεταγραφή κι ενώ πολλές ομάδες της ελληνικής Superleague προσπάθησαν να τον εντάξουν στο δυναμικό τους. Την περίοδο 2008-09 υπερασπίστηκε την εστία του Άρη ως βασικός τερματοφύλακας, σε 27 αγώνες σε πρωτάθλημα και κύπελλο. Το 2010 υπέγραψε νέο συμβόλαιο με τους Θεσσαλονικείς μέχρι το 2012.

Το καλοκαίρι του 2012 υπέγραψε συμβόλαιο μονοετούς διάρκειας με τη βελγική Σαρλερουά, όμως την επόμενη χρονιά, τον Ιούλιο του 2013, επέστρεψε στην Ελλάδα για λογαριασμό του Ατρόμητου Αθηνών, από τον οποίο αποχώρησε στο τέλος της περιόδου, έχοντας 11 συνολικά συμμετοχές στο πρωτάθλημα. Στις 12 Σεπτεμβρίου 2014 έγινε γνωστή η απόκτησή του από τον Λεβαδειακό, με τον οποίο συμφώνησε για έναν χρόνο, καταγράφοντας 25 συμμετοχές πρωταθλήματος.

Το 2015 συμφώνησε με την Κόρτραϊκ, επιστρέφοντας στο βελγικό πρωτάθλημα, έπειτα από τρία χρόνια απουσίας. Στα δύο χρόνια παρουσίας του στον βελγικό σύλλογο είχε 16 συμμετοχές στο πρωτάθλημα. Τον Αύγουστο του 2017 ανακοινώθηκε η συμφωνία του με την τουρκική Σαμσουνσπόρ, στη δεύτερη κατηγορία Τουρκίας.

### Στις εθνικές ομάδες

Το 2004 ο Μιχάλης Σηφάκης κατάφερε να βρεθεί στο κατώφλι της εθνικής Ελπίδων, με τα χρώματα της οποίας αγωνίστηκε σε 15 αγώνες.

Το 2005 βρέθηκε στην αποστολή της εθνικής Ανδρών που έλαβε μέρος στο κύπελλο Συνομοσπονδιών στη Γερμανία, χωρίς να αγωνιστεί.

Το ντεμπούτο του πραγματοποιήθηκε στις 14 Οκτωβρίου 2009, όταν κλήθηκε από τον ομοσπονδιακό προπονητή Ότο Ρεχάγκελ στους αγώνες της προκριματικής φάσης του Μουντιάλ 2010 και υπερασπίστηκε για πρώτη φορά την εστία της Ελλάδας στον νικηφόρο αγώνα με το Λουξεμβούργο (2-1).

Αποτέλεσε τη βασική επιλογή του προπονητή Φερνάντο Σάντος για την εστία της Ελλάδας, στην πορεία της για την πρόκριση στο Euro 2012, ενώ στην τελική φάση της διοργάνωσης αγωνίστηκε σε τρεις αγώνες.

Διακρίσεις
----------

Το 2009 βραβεύτηκε από τον ΠΣΑΠ με το βραβείο υπεύθυνης στάσης για τον τρόπο που συμπεριφέρθηκε σε απρόκλητη επίθεση οπαδού που δέχθηκε αγωνιζόμενος.

Προσωπική ζωή
-------------

Παντρεύτηκε τον Ιούνιο του 2018.

Παραπομπές
----------

1. ↑  Στον Ατρόμητο ο Σηφάκης, sport-fm.gr
2. ↑  Ανακοινώθηκε το "διαζύγιο" με Σηφάκη, sport-fm.gr
3. ↑  Έκλεισε Σηφάκη ο Λεβαδειακός, www.sport-fm.gr
4. ↑  Στην Κόρτραϊκ ο Σηφάκης, www.sport-fm.gr
5. ↑  Στη Σάμσουνσπορ Σαμαράς - Σηφάκης sport24.gr. 6 Αυγούστου 2017
6. ↑  «Παντρεύτηκε παραδοσιακά στην Κρήτη ο Μιχάλης Σηφάκης» (στα αγγλικά).. Ανακτήθηκε στις 2018-10-08.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα
* Ο Μιχάλης Σηφάκης στο soccerway
* Η καριέρα του Μιχάλη Σηφάκη στο national-football-teams
* Το προφίλ του Μιχάλη Σηφάκη στο transfermarkt

|  |  |  |  |
| --- | --- | --- | --- |
| 

| π • σ • ε
**Εθνική Ελλάδος - Κύπελλο Συνομοσπονδιών 2005** |
| --- |
|  |
| 
* **1** Νικοπολίδης
* **2** Σεϊταρίδης
* **3** Βύντρα
* **4** Ταυλαρίδης
* **5** Κυργιάκος
* **6** Μπασινάς
* **7** Ζαγοράκης
* **8** Γιαννακόπουλος
* **9** Χαριστέας
* **10** Τσιάρτας
* **11** Παπαδόπουλος
* **12** Χαλκιάς
* **13** Σηφάκης
* **14** Φύσσας
* **15** Βρύζας
* **16** Καφές
* **17** Αμανατίδης
* **18** Γκούμας
* **19** Καψής
* **20** Καραγκούνης
* **21** Κατσουράνης
* **22** Γκέκας
* **23** Λάκης
* **C** Ρεχάγκελ
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Μουντιάλ 2010** |
| --- |
|  |
|  | 
**1** Χαλκιάς  · **2** Σεϊταρίδης  · **3** Πατσατζόγλου  · **4** Σπυρόπουλος  · **5** Μόρας  · **6** Τζιόλης  · **7** Σαμαράς  · **8** Παπαδόπουλος  · **9** Χαριστέας  · **10** Καραγκούνης  · **11** Βύντρα  · **12** Τζόρβας  · **13** Σηφάκης  · **14** Σαλπιγγίδης  · **15** Τοροσίδης  · **16** Κυργιάκος  · **17** Γκέκας  · **18** Νίνης  · **19** Παπασταθόπουλος  · **20** Καπετάνος  · **21** Κατσουράνης  · **22** Μαλεζάς  · **23** Πρίττας  · **C** Ρεχάγκελ |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Ευρωπαϊκό Πρωτάθλημα 2012** |
| --- |
|  |
|  | 
**1** Χαλκιάς  · **2** Μανιάτης  · **3** Τζαβέλλας  · **4** Μαλεζάς  · **5** Κ.Παπαδόπουλος  · **6** Μάκος  · **7** Σαμαράς  · **8** A.Παπαδόπουλος  · **9** Λυμπερόπουλος  · **10** Καραγκούνης αρχηγός · **11** Μήτρογλου  · **12** Τζόρβας  · **13** Σηφάκης  · **14** Σαλπιγγίδης  · **15** Τοροσίδης  · **16** Φωτάκης  · **17** Γκέκας  · **18** Νίνης  · **19** Παπασταθόπουλος  · **20** Χολέβας  · **21** Κατσουράνης  · **22** Φορτούνης  · **23** Φετφατζίδης  · **C** Σάντος |

 |